Mann knivstukket i Oslo
Politiet leter nå etter en gjerningsmann. - Mannen skal ha blitt ranet og truet med kniv før han ble knivstukket, opplyser operasjonsleder Sven-Martin Ege ved Oslo politidistrikt til VG Nett klokken 17.30. Mannen er nå fraktet til akuttmottaket Ullevål sykehus. Tilstanden er fortsatt uavklart klokken 19.20. Det er ifølge vitner ved studenthuset 11 patruljebiler på stedet. Politiet driver med vitneavhør og har også etterspurt overvåkningsmateriale fra en nærliggende Statoil-stasjon. Mannen skal være i 30-årene. Området utenfor Bjerke studenthus er foreløpig sperret av på grunn av den pågående kriminaltekniske undersøkelsen.
En mann har blitt knivstukket utenfor Bjerke studenthus i Oslo.